У Вікіпедыі ёсць артыкулы пра іншых людзей з імем Банавентура (значэнні).
**Банавенту́ра** (лац.: Bonaventura, сапраўднае імя **Джавані дэ Фіданца**, італ.: Giovanni di Fidanza, лац.: Ioannes Fidanza; 1221, Баньярэджа, Лацыа, Папская дзяржава — 15 ліпеня 1274, Ліён, Францыя) — сярэдневяковы тэолаг, францысканскі схаласт, генерал францысканскага ордэна, кардынал (з 1273), называецца серафіцкім доктарам (*Doctor Seraphicus*). Каталіцкай царквой прылічаны да ліку святых (1482 год) і да дактароў касцёла (1587).

Біяграфія
---------

Банавентура, ён жа Джавані дэ Фіданца, нарадзіўся прыкладна ў 1221 годзе ў Баньярэджа, недалёка ад Вітэрба, які тады быў часткай Папскай дзяржавы. Пра яго дзяцінства амаль нічога не вядома, акрамя імёнаў яго бацькоў, Джавані дэ Фіданца і Марыі дэ Рытэлі. Паводле легенды, Джавані нарадзіўся вельмі слабым дзіцем, і маці, баючыся за яго жыццё, прынесла зарок, што калі ён выздаравее, то яна прысвеціць свайго сына на службу Богу. Немаўля прынеслі да святога Францішка з Асізі, які ў натхненні сказаў: «О, шчаслівы лёс!» (лац.: O buona ventura!). Гэта выратаванне ад смерці па малітвах Францішска Асізскага стала асноўнай матывацыяй для напісання потым яго біяграфіі Банавентурам.

У 1243 годзе ўступіў у Ордэн святога Францішка, прыняўшы імя Банавентура. Вывучаў філасофію і тэалогію ў Парыжскім універсітэце, дзе стаў доктарам тэалогіі. Пасля ўзначаліў францысканскую кафедру. Будучы генералам Ордэна Меншых Братоў, кіраваў ім мудра і разважліва. Праз пэўны час быў прызначаны генералам ордэну, сёмым у гісторыі. Разумеючы, што ўсе браты не могуць дакладна пераймаць прыклад Св. Францішка, Банавентура адаптаваў манаскі ідэал да рэальнага жыцця і дзейнасці братоў, якія займаліся рознымі формамі апостальства, зрабіўшы пры гэтым прынцыповы націск на адукацыйную і навуковую дзейнасць. Дзякуючы гэтаму многія францысканцы ўзначалілі ўніверсітэцкія кафедры, а Ордэн даў свету значную колькасць навукоўцаў. Кіраваў францысканцамі на працягу сямнаццаці гадоў настолькі паспяхова, што яго пачалі называць другім заснавальнікам супольнасці.

У 1273 быў названы кардыналам і біскупам Альбана. Стаўшы кардыналам, быў выкліканы ў Рым, дзе на даручэнне Папы заняўся падрыхтоўкай Другога Ліёнскага сабору, і памёр за некалькі дзён да яго заканчэння 15 ліпеня 1274 года.

Напісаў шмат прац па філасофіі і тэалогіі. Акрамя гэтага, апрацаваў і напісаў два творы, у якіх апісвае жыццё Св. Францішка. Банавентура разам з Тамашам Аквінскім з'яўляецца адным з галоўных прадстаўнікоў схаластыкі.

Святому Банавентуры нададзены тытул *Doctor seraphicus* — Серафімскі доктар.

Шанаванне
---------

Быў кананізаваны ў 1484 годзе Папам Сікстам IV. Успамін 15 ліпеня. Ён лічыцца апекуном тэолагаў, працаўнікоў і грузчыкаў.

Працы
-----

* *Commentaria in IV libros Sententiarum* («Каментарыі на 4 кнігі Сентэнцый»).
* *Itinerarium mentis in Deum* («Праводнік душы да Бога»).
* *Reductio artium in theologiam* («Аб звядзенні навук да багаслоўя»).
* *Breviloquium* («Кароткае чытанне»).
* Soliloquium de quatuor mentalibuserciseitiis («Маналог аб чатырох духоўных практыкаваннях»).
* *Lignum vitae* («Дрэвы жыцця»).
* *De Triplici via* («Патройны шлях»).

Зноскі
------

1. ↑  *Deutsche Nationalbibliothek* Агульны нарматыўны кантроль — 2012—2016. Праверана 16 кастрычніка 2015.<a href='https://wikidata.org/wiki/Track:Q27302'></a><a href='https://wikidata.org/wiki/Track:Q36578'></a>
2. ↑  BeWeB Праверана 13 лютага 2021.<a href='https://wikidata.org/wiki/Track:Q77541206'></a>
3. ↑  Бонавентура // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
4. ↑  Calendarium Romanum: Ex decreto Sacrosancti Œcumenici Concilii Vaticani II instauratum auctoritate Pauli PP. VI promulgatum. Editio typica — Civitas Vaticana: 1969. — С. 28.<a href='https://wikidata.org/wiki/Track:Q98782022'></a><a href='https://wikidata.org/wiki/Track:Q237'></a>
5. ↑  «St. Bonaventure». *Catholic Encyclopedia*. New York: Robert Appleton Company. 1913.
6. ↑  Hammond, Jay M. (2003). "Bonaventure, St.". in Marthaler, Bernard L.. *New Catholic Encyclopedia*. **Volume 2** (2nd. ed.). Detroit: Thomson/Gale in association with the Catholic University of America. p. 479. ISBN 0-7876-4006-9.
7. ↑  Bonaventure (1904). *The Life of Saint Francis*. London: J. M. Dent and Co.. p. prol. 3. .

Літаратура
----------

* Святы Банавентура, біскуп і доктар Касцёла, catholic.by

Спасылкі
--------

* Лагатып Вікісховішча На Вікісховішчы ёсць медыяфайлы па тэме Банавентура

|  |  |
| --- | --- |
| ⚙️   Слоўнікі і энцыклапедыі | Біяграфічны італьянцаў · Вялікая каталанская · Вялікая нарвежская · Вялікая расійская (старая версія) · Вялікая савецкая (1 выд.) · Бракгаўза і Эфрона · Кругасвет · Малы Бракгаўза і Эфрона · Праваслаўная · Праваслаўная багаслоўская · Britannica (11-th) · Britannica (онлайн) · Brockhaus · Catholic (1997—…) · Treccani · Universalis |
| 

| Нарматыўны кантроль |
| --- |
| BAV: ADV11006468 · BIBSYS: 90372752 · BNC: a10441402 · BNE: XX875119 · BNF: 118857861, 12037102q · CiNii: DA01361536 · CONOR: 232903267 · GND: 118513176 · ICCU: CFIV029314 · ISNI: 0000 0001 1774 1110 · LCCN: n79043613 · NDL: 00433788 · NKC: jn19981000304 · NLA: 36330595 · NLG: 71558 · NLP: A11821735 · NSK: 000052608 · NTA: 068637845 · NUKAT: n96600203 · PTBNP: 14757 · LIBRIS: 180099 · SUDOC: 027281701 · VIAF: 89657091 |

 |